Wujek 81. Czorno ballada
W nojbliższych tydniach Tyjater Ślōnski zagro dlo ôglōndoczy wirtualnie mocka razy (retransmisyje jak tyż transmisyje na żywo). Jedna z akcyji to je spōlne ôglōndanie 13 grudnia przedstawiynio „Wujek 81. Czorno Ballada”.
Tyjater Ślōnski zachynco, by jego bywalcy znodli w ta wyjōntkowo niydziela czas, by spōmnieć sie ciynżke i wożne zdarzynia z poczōntku lot 80. W nastympno rocznica wkludzynio stanu wojynnego, 13 grudnia 1981 roku, wrocōmy społym do ôpowieści ze Ślōnska i do pamiyńci ô dziewiyńciu grubiorzach z Gruby „Wujek”.
Przedstawiynie jeszcze przed prymierōm budziyło moc ymocyji, a ôd dnia piyrszego pokazu cieszy sie ôgrōmnym uznaniym ôglōndoczy. W muzyczne przedstawiynie zaangażyrowany bōł ôd poczōntku aranżer Hadrian Filip Tabęcki jak tyż Miuosh. Wszysko w reżyseryji Roberta Talarczyka powstowało we ścisłyj spōłpracy ze Ślōnskim Cyntrum Wolności i Solidarności w Katowicach. W głownych rolach m.in. Dariusz Chojnacki, Grażyna Bułka, Wiesław Sławik jak tyż kwartet modych aktorōw ôbranych we castingu.
Spektakl muzyczny, co porzōnd je grany na Srogij Scynie Tyjatru, udało sie zrealizować tyż we formule Tyjatru Telewizyje – i ta wersyjo rekōmandujymy do ôglōndanio w niydziela.
Link do darmowego pokazu:
https://vod.tvp.pl/website/wujek-81-czorno ballada,35198573
Foto: materyje ôd Tyjatru Ślōnskigo
szl_Latn szl_Latn szl_Latn szl_Latn szl_Latn pol_Latn szl_Latn szl_Latn